ETA:n sekakomitean päätös N:o 86/2001, tehty 19 päivänä kesäkuuta 2001, ETA-sopimuksen liitteen XXI (Tilastot) muuttamisesta



Virallinen lehti nro L 238 , 06/09/2001 s. 0039 - 0040



ETA:n sekakomitean päätös N:o 86/2001, tehty 19 päivänä kesäkuuta 2001, ETA-sopimuksen liitteen XXI (Tilastot) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä "sopimus", ja erityisesti sen 98 artiklan, sekä katsoo seuraavaa: (1) Sopimuksen liite XXI muutettiin 18 päivänä toukokuuta 2001 tehdyllä ETA:n sekakomitean päätöksellä N:o 57/2001(1). (2) Euroopan talousalueesta tehdyn sopimuksen voimaantulosta Liechtensteinin ruhtinaskunnan osalta 10 päivänä maaliskuuta 1995 tehdyssä ETA:n neuvoston päätöksessä N:o 1/95(2) säädetään, että Liechtensteinin on toimitettava tiedot ulkomaankaupan tilastojen alalta sopimuksen asianomaisten määräysten edellyttämällä tavalla 1 päivästä tammikuuta 1999. (3) ETA:n sekakomitean oli määrä tarkastella tätä velvoitetta siirtymäkauden lopussa ottaen huomioon Liechtensteinin erityisaseman. (4) Edellä mainitun tarkastelun tuloksena Liechtensteinille olisi myönnettävä vapautus tiettyjen ulkomaankaupan tilastojen keräämisestä, ON PÄÄTTÄNYT SEURAAVAA: 1 artikla Muutetaan sopimuksen liite XXI seuraavasti: 1. Poistetaan otsikon "Ulkomaankaupan tilastot" jäljessä ensimmäisenä oleva kohta. 2. Lisätään 8 kohdan (neuvoston asetus (EY) N:o 1172/95) mukautuksia koskevan tekstin jälkeen seuraava: "e) Liechtensteinin on kerättävä tässä asetuksessa edellytetyt tiedot 1 päivästä tammikuuta 2000. f) Liechtensteinille myönnetään vapautus Sveitsin ja Liechtensteinin välistä kauppaa koskevien tietojen keräämisestä. g) Liechtenstein kerää tiedot ainoastaan suorasta tuonnista ja viennistä. h) Liechtensteinille myönnetään vapautus metallirahojen sekä kulta- ja hopeaharkkojen kauppaa koskevien tietojen keräämisestä. i) Liechtensteiniin ei sovelleta 2 artiklan b kohdan sanoja 'mukaan lukien sähkövirta'. j) Liechtenstein toimittaa 8 artiklan 2 kohdassa tarkoitetut tiedot ainoastaan kuusinumeroisten koodien tasolla. k) Liechtensteinin osalta 10 artiklan 1 kohdan i alakohdassa tarkoitettua rajan ylittävän kuljetusvälineen kansallisuutta sovelletaan ainoastaan maantieliikenteeseen. l) Liechtensteinille myönnetään vapautus 10 artiklan 1 kohdan j alakohdassa vaadittujen tietojen toimittamisesta. m) Liechtensteinin osalta 13 artiklan 1 kohdassa tarkoitettuja viejien ja tuojien epäsuoran tunnistamisen mahdollistavia tilastotuloksia ei anneta, ja harmonoidusta järjestelmästä annetaan ainoastaan kaksinumeroisten koodien tasoiset tiedot." 3. Lisätään 10 kohdan (komission asetus (EY) N:o 840/96) mukautuksia koskevan tekstin jälkeen seuraava: "f) Liechtensteiniin ei sovelleta 6 artiklan 4 kohdan a ja b alakohdan koodia 7; g) Liechtensteinin osalta ei käytetä 10 artiklan 3 kohdassa tarkoitettua kuljetustapaa 'Itsenäisesti liikkuva'." 2 artikla Tämä päätös tulee voimaan 20 päivänä kesäkuuta 2001, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle(3). 3 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 19 päivänä kesäkuuta 2001. ETA:n sekakomitean puolesta P. Westerlund Puheenjohtaja (1) EYVL L 165, 21.6.2001, s. 63. (2) EYVL L 86, 20.4.1995, s. 58. (3) Valtiosäännön asettamista vaatimuksista ei ole ilmoitettu.